गुड़गांव पुलिस के पास पांच इंटरसेप्टर है। जिसमें चार इंटरसेप्टर एक निजी कंपनी ने पुलिस को दिया हुआ है। इन इंटरसेप्टर पर लगे कैमरे की क्षमता 100 मीटर तक है। ऐसे में इंटरसेप्टर से 100 मीटर के वाहनों की गति का आंकलन कर चालान करना संभव नहीं हो पाता था। ऐसे में पुलिस ने एक इंटरसेप्टर वाहन पर दो टीमें तैनात किया। जिसमें एक टीम इंटरसेप्टर से वाहन की गति पर नजर रखती है। यदि वाहन की गति तय सीमा से अधिक है तो इसकी जानकारी आगे की टीम को दे दी जाती है। जिस पर दूसरी टीम वाहन चालक को रोक कर चालान कर देती है। इंटरसेप्टर पर तैनात टीम वाहन की तेज गति की फिल्म दूसरी टीम को वाट्स एप पर भेज देती है।